NaiveNeuron/SloPal huggingface dataset:
D. Lipšic, poslanec: (2007-02-08):
Tento návrh je zacielený práve na to, aby sa občania nedozvedeli, čo si ministri skutočne o nich myslia, čo skutočne hovoria vo vláde, nie v parlamente, kde sú médiá, nie na „tlačovkách“, ale čo skutočne hovoria na rokovaní vlády. Vy sa znovu, pani ministerka, bojíte občanov, aj keď ich máte plné slová. Z tohto dôvodu mi dovoľte, aby som predniesol pozmeňujúci návrh 15 poslancov k tomuto návrhu, ktorého cieľom je v čl. 2 vypustiť bod 1, to je práve bod, podľa ktorého by mali byť neverejné rokovania vlády. Odovzdávam pánovi spravodajcovi. Pán spravodajca vo výbore, a je to v spoločnej správe, podal pozmeňujúci návrh alebo doplňujúci návrh, podľa ktorého rokovania vlády budú neverejné, ale týmto nie je dotknutá povinnosť vlády zverejňovať texty materiálov podľa osobitného predpisu. To mi odľahlo. To znamená, návrhy zákonov prídu do parlamentu normálne verejne, nie tajne, že budeme vedieť, aké sú. To je veľmi fajn, to je fajn, to je dobre. Ale tento návrh len potvrdzuje, o čo vláde ide. Ide o to, aby nemusela zverejňovať zvukové záznamy z rokovania vlády nikomu –  občanom, médiám, opozícii. O to ide. A som prekvapený, že takéto nové zvyky do parlamentnej demokracie chcete zaviesť. Možno preto, že si myslíte, že tu budete 20 rokov. Obávam sa ale, že sa môžete veľmi ľahko mýliť. Ďakujem. (Potlesk.)
Jurinová, Erika, podpredsedníčka NR SR (2013-10-28):
Pán poslanec Galko, ako reakcia na faktické poznámky.
Bugár, Béla, podpredseda NR SR (2011-09-14):
Na vystúpenie pána poslanca s faktickou poznámkou pán poslanec Matovič. Končím možnosť sa prihlásiť do faktickej. Pán poslanec, máte slovo.
Kollár, Boris, predseda NR SR (2022-03-24):
Áno, spotrebná daň, tlač 921.
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme. (Hlasovanie.) Prítomných 138 poslancov, za 86, proti 1, zdržalo sa 51 poslancov. Konštatujem, že návrh sme schválili. Nech sa páči ďalej.
Zemanová, Anna, poslankyňa NR SR (2022-09-27):
Vážený pán predseda, kolegovia, kolegyne, v rozprave vystúpili dvaja poslanci, pán poslanec Fecko dal návrh vrátiť zákon na dopracovanie. Pán predsedajúci, pán predseda, prosím, dajte hlasovať najprv o návrhu pána poslanca Martina Fecka vrátiť návrh zákona jeho navrhovateľovi na dopracovanie.
Figeľ, Ján, podpredseda NR SR (2012-09-14):
Ďakujem pekne. Posledná faktická – pani poslankyňa Mezenská.
Sulík, Richard, predseda NR SR (2011-04-01):
To je spôsobené tým časom. Tak aj, nie, počkajte. (Reakcie z pléna.) Prosíme si taký, že dvojminútový čas. (Rečník prešiel k svojmu mikrofónu.) Nejde. Nie. Ten mikrofón je zrejme pokazený. Celkom dobre ste sedeli, len treba vám dať dve minúty, jednoducho. Takže ešte raz, prosím vás, sadnite si vedľa, mrzí ma to. (Rečník znova prešiel k inému mikrofónu.) A teraz tam dajte – a idete, máte čas.
Petrík, Simona, poslankyňa NR SR (2018-09-18):
Ďakujem veľmi pekne, pán predsedajúci. Kolegyne poslankyne, kolegovia poslanci, rada by som teda predložila návrh zákona, ktorým sa mení a dopĺňa zákon č. 365/2004 Z. z. o rovnakom zaobchádzaní, teda antidiskriminačný zákon, ktorý spomenul aj pán predsedajúci. Tento návrh predkladám spolu s kolegami Jozefom Mihálom a Miroslavom Beblavým a vytvorili sme ho v spolupráci s našou expertkou na dane a podnikateľské prostredie strany SPOLU – občianska demokracia Jarkou Lukačovičovou. Predložený návrh zákona sa týka dlhodobo známeho problému platových rozdielov medzi mužmi a ženami. Podľa analýzy medzinárodného portálu Paylab zarábajú ženy na rovnakých pozíciách v jednotlivých štátoch strednej a východnej Európy v priemere o 2 až 11 % menej ako muži, pričom na Slovensku je tento rozdiel 9 %. V celkovom hodnotení mesačných platov, keď si to vezmeme všeobecne, na Slovensku je rozdiel až 23 %. Krátkodobým až strednodobým cieľom návrhu zákona je teda zásadné zníženie tohto rozdielu a v dlhodobom horizonte jeho odstránenie. Za týmto účelom sa pre vybrané skupiny zamestnávateľov ustanovuje povinnosť prijímať osobitné informačné opatrenia. Ide o takých zamestnávateľov, ktorých spoločenskú zodpovednosť v oblasti rovnosti žien a mužov považujeme za významnú. Sú to napríklad orgány verejnej moci, rozpočtové a príspevkové organizácie, štátne podniky, obchodné spoločnosti so 100-percentnou majetkovou účasťou štátu, teda všeobecne subjekty ovládané verejnou mocou, ale aj súkromní zamestnávatelia s najmenej 50 zamestnancami. Súkromných zamestnávateľov s menej ako 50 zamestnancami sa návrh netýka, aj keď sme otvorení diskusii aj pri takýchto veľkých podnikateľoch. Keďže si uvedomujeme zvýšenie administratívnej záťaže, ktorú návrh zákona prináša niektorým zamestnávateľom, v návrhu sa pridržiavame princípu one in, one out, podľa ktorého má byť každá nová administratívna povinnosť vyvážená odstránením inej administratívnej povinnosti. Viac aj k tejto administratívne, ale aj k celému návrhu zákona by som si dovolila povedať v rozprave, do ktorej sa hlásim ako prvá. Ďakujem.
Jurinová, Erika, podpredsedníčka NR SR (2015-09-24):
Ďakujem, pán poslanec. Teraz dávam možnosť prihlásiť sa do rozpravy ústne. Uzatváram možnosť prihlásenia sa. Do rozpravy je prihlásený pán poslanec Miroslav Kadúc a dávam mu zároveň slovo. Ešte kým začne pán poslanec rozprávať, chcem vás teda požiadať, páni poslanci, aby ste vyjadrili, že či jednotlivo sa bude hlasovať potom o vašej nespokojnosti, alebo o všetkých naraz.
Pellegrini, Peter, podpredseda NR SR (2020-06-03):
Ďalší písomne prihlásený je pán poslanec Mazurek. Potom dám možnosť prihlásiť sa do rozpravy ústne. Nech sa páči, pán poslanec, máte slovo.
Kotleba, Marek, poslanec NR SR (2021-10-19):
Ďakujem, pán podpredseda, za slovo. Pán poslanec Schlosár, ďakujem, že si to objasnil. Treba si uvedomiť jednu vec, že dôvodová správa nie je znenie zákona, pretože dôvodová správa je len taká reklama na ten zákon a ak si každý poslanec prečíta tú, prečíta to znenie zákona, tak tam je to v tom § 4 celkom dostatočne jasne napísané, o čo tam ide. Čiže Úrad verejného zdravotníctva bude môcť označiť niekoho, že má prekážku a tým pádom volebná komisia ho vyškrtne zo zoznamu. Čiže Úrad verejného zdravotníctva má takú právomoc, že môže odobrať volebné právo niekomu, kto teda nespĺňa podľa nich nejaké podmienky a tým pádom aj tá okrsková volebná komisia príde k údajom možno, na ktoré nemá vôbec právo, pretože ak sa tu píše, je tam meno, priezvisko, dátum narodenia. To je v poriadku. Názov obce, ulice, orientačné číslo domu, to je v poriadku, ale ten úrad im bude musieť označiť, na základe čoho sú a nie som si celkom istý, že akým spôsobom to chcú spraviť, že či bude ten dotyčný, ktorý bude vyškrtnutý, nejako oboznámený, alebo bude dávať súhlas so zverejňovaním takýchto údajov, aj čo sa týka údajov o zdravotnom stave.
Grendel, Gábor, podpredseda NR SR (2021-01-29):
Otváram rozpravu, do ktorej som nedostal žiadnu písomnú prihlášku. Skôr ako sa opýtam, či má niekto záujem sa prihlásiť ústne, dávam slovo pani spravodajkyni, ktorá sa hlásila do rozpravy ako prvá. Nech sa páči, pani poslankyňa. (Reakcia spravodajkyne.) No, ak to nie je problém, ospravedlňujem sa. Takže najprv pán navrhovateľ.
Danko, Andrej, doterajší predseda NR SR (2020-03-20):
Ďakujem za oboznámenie s výsledkom hlasovania. Vyhlasujem, že nadpolovičnú väčšinu všetkých poslancov získal a za predsedu Národnej rady Slovenskej republiky bol zvolený poslanec Boris Kollár. Dovoľte, vážený pán predseda, aby som vám zablahoželal k zvoleniu do tejto významnej ústavnej funkcie a poprial vám veľa síl a úspechov pri jej vykonávaní. Dovoľte, súčasne vás teraz prosím, vážený pán predseda Národnej rady Slovenskej republiky, aby ste zaujali miesto pre vás určené, a odovzdávam vám riadenie ustanovujúcej schôdze. (Potlesk.) Súčasne sa s vami lúčim ako bývalý predseda Národnej rady Slovenskej republiky. Ďakujem vám všetkým. (Dlhotrvajúci potlesk.)
R. Madej, poslanec: (2003-07-02):
Vládny návrh ústavného zákona obsahuje doložku zlučiteľnosti s právom Európskej únie a s právom Európskych spoločenstiev. Z doložky vyplýva, že problematika návrhu zákona nie je upravená v práve Európskej únie a nepatrí medzi prioritné oblasti aproximácie práva. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla, že podľa § 73 písm. c) rokovacieho poriadku odporučí uvedený vládny návrh ústavného zákona prerokovať po rozprave v druhom čítaní. Pán predsedajúci, prosím, otvorte rozpravu a súčasne sa hlásim do rozpravy ako prvý. Ďakujem pekne.
Grendel, Gábor, podpredseda NR SR (2022-05-20):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa, takisto nie. Prerušujem rokovanie o tomto bode programu. A posledným bodom dnešného rokovacieho dňa je prvé čítanie o vládnom návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov . Vládny návrh zákona je pod tlačou 1026, návrh na jeho pridelenie na prerokovanie výborom je v rozhodnutí č. 1067. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona uviedol.
V. Veteška, podpredseda NR SR: (2003-09-17):
Písomne sa nikto do všeobecnej rozpravy neprihlásil. Pýtam sa, kto sa ústne hlási. Nikto. Zároveň končím možnosť podania prihlášok do tejto rozpravy. Vyhlasujem rozpravu za skončenú. Prerušujem zároveň rokovanie o tomto bode programu. Ďalej budeme pokračovať prvým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov . Vládny návrh zákona ste dostali ako tlač 365, návrh na jeho pridelenie na prerokovanie výborom máte v rozhodnutí č. 359. Prosím ministra výstavby a regionálneho rozvoja Slovenskej republiky pána Lászlóa Gyurovszkého, aby návrh zákona uviedol. Máte slovo, pán minister.
P. Hrušovský, podpredseda NR SR (2002-03-21):
R. Hofbauer, poslanec: Pán poslanec Jasovský tu uviedol iba slabú ukážku a slabý výber z diania v tomto rezorte, ktorý, mimochodom, keď som v roku 1994 opúšťal, tak Železnice Slovenskej republiky boli v modrých číslach, dámy a páni, v modrých číslach. Ale tam, keď sa preukázalo čudné hospodárenie na Železniciach, keď sa preukázalo rozkrádanie šrotu a bolo do toho zamontované priamo vedenie Železníc, tak som neváhal a odvolal som generálneho riaditeľa. Takže takéto praktiky, aké sa v súčasnosti dejú, v tom čase sa nediali a proti nim som postupoval veľmi tvrdo. To, o čom sa tu zmieňoval pán poslanec Jasovský o tunelovej výstavbe, ja by som sa zmienil ešte o iných veciach. V minulom kalendárnom roku mala byť dokončená a sprevádzkovaná diaľnica na území Bratislavy, spojnica Zlaté piesky - Gagarinova. Nečrtá sa ani v tomto kalendárnom roku. Ako je to možné? Však zmluvy na to boli uzavreté, finančné zabezpečenie bolo ešte našou vládou a spojazdnenie tohto diaľničného obchvatu Bratislavy je hmlisté. V minulom kalendárnom roku sa mal začať budovať diaľničný obchvat, dokončenie západného diaľničného obchvatu medzi Lamačom a Mlynskou dolinou. Nič sa nedeje. Tam si prehadzujú horúci zemiak medzi sebou mesto a Slovenská správa ciest. Po diaľničnej stavbe nie je ani stopy a boli vynaložené stovky miliónov na dokumentáciu. Ako je možné, že jeden kubík zemných prác na diaľničných stavbách na Slovensku je najdrahší v Európe. To sú najdrahšie zemné práce za jeden kubík zemných prác. To sú fakturované peniaze do luftu, a to bohapustým spôsobom. Odvolať túto vládu je to najmenej, vážení, vy nebudete len odvolaní, vy budete súdení. (Zaznel zvuk časomiery.)
V. Veteška, podpredseda NR SR: (2005-03-15):
Dovoľte mi, vážené poslankyne, vážení poslanci, aby som požiadal poslancov, ktorí o chvíľu budú predkladať poslanecké návrhy zákonov, pána poslanca Mikuša, Roberta Madeja, Opaterného, Miššíka, Cabaja, Ivanka, Abelovského, aby sa dostavili do rokovacej sály, pretože nasleduje prvé čítanie o zákonoch, ktoré predkladajú poslanci Národnej rady, a aby bol plynulý priebeh rokovaní. Pristúpime k prvému čítaniu o návrhu Výboru Národnej rady Slovenskej republiky pre európske záležitosti na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona ste dostali ako tlač č. 1035. Návrh na jeho pridelenie výborom máte v rozhodnutí č. 1039. Dávam slovo predsedovi výboru pre európske záležitosti pánovi poslancovi Tiborovi Mikušovi, aby z poverenia výboru návrh zákona uviedol.
Hrnčiar, Andrej, podpredseda NR SR (2019-09-24):
Dve faktické poznámky, Nech sa páči, pán poslanec Žarnay.
Antal, Peter, poslanec NR SR (2017-05-10):
Pán predseda, dajte hlasovať o štvrtom bode pozmeňujúceho návrhu pani poslankyne Zemanovej.
Majorová Garstková, Jana, poslankyňa NR SR (2022-10-26):
Vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Lukáša Kyselicu, Jany Majorovej Garstkovej, Petra Vonsa a Kristiána Čekovského na vydanie zákona, ktorým sa mení a dopĺňa zákon Národnej rady Slovenskej republiky číslo tri, 300/1993 Z. z. o mene a priezvisku v znení neskorších predpisov, a ktorým sa menia niektoré zákony, tlač 1175, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1700, 700 zo 6. októbra 2022 pridelila predmetný návrh zákona na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor uznesením č. 610 z 13. októbra 2022 s návrhom zákona súhlasil a odporučil ho Národnej rade schváliť s pozmeňujúcimi a s doplňujúcimi návrhmi. Výbor Národnej rady pre verejnú správu a regionálny rozvoj o návrhu nerokoval, pretože podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Z 12-členného výboru bolo prítomných štyria členovia. Z uznesení výborov Národnej rady uvedených pod bodom III spoločnej správy vyplynuli dva pozmeňujúce a doplňujúce návrhy. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 a 2 zo spoločnej správy s odporúčaním gestorského výboru schváliť. Gestorský výbor na základe stanovísk výborov k návrhu poslancov Národnej rady Slovenskej republiky odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správy výborov Národnej rady bola schválená uznesením gestorského výboru č. 171 dňa 18. októbra 2022. Týmto uznesením ma výbor zároveň poveril za spoločnú spravodajkyňu, aby som na schôdzi Národnej rady Slovenskej republiky pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem, skončila som.
Laurenčík, Milan, podpredseda NR SR (2021-11-12):
(Zaznievanie gongu.) Vážené panie poslankyne, vážení páni poslanci, poprosím o chvíľku strpenia, ešte sa pripravuje hlasovanie. Dve minútky. (Pokračovanie prestávky.)
B. Bugár, podpredseda NR SR: (2006-02-03):
L. Polka, poslanec: Ďakujem pekne, pán predsedajúci. Ďakujem pekne za poznámky. Cieľom môjho vystúpenia nebolo ani tak poukazovať na to, čo je v správe zlé, ale na to, čo by mala táto správa nabudiť. V roku 1990 niekedy v jeseni som ako odborár bol hosťom Luxemburskej odborovej centrály a mali sme možnosť diskutovať s vtedajším ministrom práce, sociálnych vecí a financií pánom Jeanom-Claudom Junckerom, ktorý neskôr šéfoval Európskej komisii. A ten nás vtedy na margo tripartity upozorňoval, že úlohou vlády v takých štátoch, ako bolo Luxembursko a iné, je poskytnúť teplo, svetlo a priestor na to, aby zamestnanci a zamestnávatelia hľadali riešenie svojich problémov. Ten istý model bol trebárs v škandinávskych krajinách, od Dánska vyššie. V tejto správe by som očakával, že vláda poskytne svetlo, teplo a priestor na širokú spoločenskú diskusiu o tomto probléme. My si skutočne pred ním zatvárame oči. A pokiaľ ide o políciu, som za to, aby polícia zvýraznila svoj podiel na prevencii, ale, opakujem, je to tá posledná možná bariéra na tých stupienkoch, na tých priehradkách k rozvoju intolerancie násilia a extrémizmu, ale v prvom rade by to mali byť, nechcem teda ich pomenovať, aj iné inštitúcie, ktoré tú osobnosť vyvíjajú odmalička. Všimnite si naše reportáže v televízii, tie zábery z rómskych kolónií alebo usadlostí alebo čo to je. Veď to je taká navigácia na intoleranciu, až to nie je pekné. Ja nerozumiem tomu, čo robia niektoré tie naše rozhlasové a televízne rady okrem boja o zvolenie šéfa rozhlasu alebo televízie, ale púšťať tieto zábery medzi verejnosť a iniciovať tie spúšťacie mechanizmy, pretože ak vidíte ľudí, ktorí v Žiari nad Hronom bojujú za svoje sociálne postavenie tým, že neplatia to, čo platia ostatní občania, a tí sa v televízii potom prezentujú ako oprávnení bojovníci za to, kde budú bývať a ako budú bývať a ako primátor je na nich krutý, že požaduje od nich také svinstvo, ako je platenie nájomného, no tak tam asi je skutočne pravdivé to, že musíme sa do toho všetci zapojiť. A myslím si, že začiatok je na škole, predovšetkým na škole. Ďakujem pekne.
Jurinová, Erika, podpredsedníčka NR SR (2013-10-23):
Prosím, nevykrikujte.
Hort, Milan, podpredseda NR SR (2011-10-11):
Ďalej pán poslanec Anton Marcinčin. Nech sa páči.
Jarjabek, Dušan, poslanec NR SR (2017-12-06):
Ďakujem pekne za slovo, pán predsedajúci. Dámy a páni, dovoľte, aby som zareagoval na túto predstieranú kultivovanosť a starostlivosť o SMER, ktorá je skutočne až úplne dojemná. Táto pani, keď sa pozabudne, hovorí o nesvojprávnej bande poslancov SMER-u, ktorá by mala vrátiť občianske preukazy. Táto pani, keď sa pozabudne, hovorí otvorene o tom, ako pohŕda ľuďmi, a mohol by som pokračovať aj vecami, ktoré už som v tomto parlamente povedal. Čiže neďakujem za tento príspevok. A musím úplne otvorene povedať, hoc je mi to ľúto, pre mňa to, čo sme práve počuli, je Matovič v sukni a dúfam, že som nikoho neurazil, ani pána Matoviča, určite som to nechcel a nebolo to mojím úmyslom. Ďakujem za pozornosť.
V. Veteška, podpredseda NR SR: (2007-02-01):
Najskôr budeme hlasovať v prvom čítaní o návrhu poslankýň Národnej rady Slovenskej republiky Ľudmily Muškovej a Kataríny Tóthovej na vydanie zákona, ktorým sa mení a dopĺňa zákon č. 68/2005 Z. z. o cenách v znení neskorších predpisov a o zmene a doplnení niektorých zákonov , tlač č. 160. Teraz prosím spravodajcu z výboru pre financie, rozpočet a menu pána poslanca Tibora Mikuša, aby hlasovanie uviedol.
Sulík, Richard, predseda NR SR (2010-08-10):
Prosím, prezentujte sa a hlasujte. (Hlasovanie.) Prítomných 133 poslancov, hlasovalo 125 za, 1 bol proti, 6 sa zdržali, 1 nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. V tomto momente prerušujeme schôdzu a pokračujeme zajtra o 9.00 hodine. Žiadam predsedov výborov, aby prerokovali... Prepáčte mi, pani Sabolová Mária má...
Sulík, Richard, predseda NR SR (2010-12-14):
Ďakujem. Pán poslanec Somogyi.
Laššáková, Jana, podpredsedníčka NR SR (2014-09-24):
Pán poslanec Droba, nech sa páči. (S úsmevom povedané.) Vráťme sa k prerokovávanému bodu programu. Nech sa páči.
Pellegrini, Peter, predseda NR SR (2015-12-09):
Prezentujme sa a hlasujme o pozmeňujúcom návrhu pani poslankyne Vittekovej. (Hlasovanie.) Prítomných 111 poslancov, za hlasovalo 77, zdržalo sa 34 poslancov. Tento pozmeňujúci návrh sme schválili.
M. Fronc, poslanec: (2007-02-02):
A druhá poznámka. Pán podpredseda, povedali ste, že SMER nenávidí všetko súkromné je idiotina. No ja si myslím, že tiež nenávidí všetko súkromné. Prvý pokus predviedol, keď začal likvidovať súkromné školstvo a vtedy som upozornil, že je to vyslovene len nenávisť k všetkému súkromnému. Ja s vami, pán poslanec, súhlasím, že nenávisť voči súkromnému je idiotina, len nerozumiem, prečo sa jej tak zubami-nechtami držíte. Ďakujem.
Blanár, Juraj, podpredseda NR SR (2022-10-19):
Dobré ráno, vážené kolegyne, vážení kolegovia, otváram šestnásty rokovací deň 72. schôdze Národnej rady Slovenskej republiky. Najskôr vás budem informovať o tom, ktorí páni poslanci a pani poslankyne požiadali o ospravedlnenie z dnešného rokovacieho dňa. Sú to páni poslanci: Patrik Linhart, Martin Nemky a pani poslankyňa Denisa Saková. Toľko obligatórne informácie na začiatku rokovacieho dňa a môžeme teraz pristúpiť k prerušenej rozprave v prvom čítaní o návrhu poslancov Halgašovej, Bittó Cigánikovej, Lehotského, Osuského a Marcinkovej na vydanie zákona, ktorým sa mení a dopĺňa Občiansky zákonník, je to parlamentná tlač 1097. Pani navrhovateľka, rovnako pán spravodajca sú už na svojom mieste, a preto môžeme pokračovať v rozprave, do ktorej sa ústne prihlásil pán poslanec Filip Kuffa, a po ňom vystúpi pán poslanec Ondrej Dostál. Nech sa páči, pán poslanec Kuffa, máte slovo. (Pokračovanie rokovania o návrhu poslancov Národnej rady Slovenskej republiky Jarmily Halgašovej, Jany Bittó Cigánikovej, Tomáša Lehotského, Petra Osuského a Vladimíry Marcinkovej na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony , tlač 1097.)
Bugár, Béla, podpredseda NR SR (2017-05-11):
Ďakujem vám, pán premiér, za odpovede. Teraz budeme pokračovať odpoveďami členov vlády na položené otázky. Prvú otázku položila pani poslankyňa Jurinová pánovi ministrovi práce, sociálnych vecí a rodiny, pánovi Richterovi. „Vážený pán minister, prosíme vás o informácie o priebehu prešetrovania podnetu ohľadom resocializačného zariadenia Čistý deň na akreditačnej komisii podaného kolegyňou Blahovou.“ Nech sa páči, pán minister.
Baránik, Alojz, poslanec NR SR (2016-09-20):
K veci, ale osobné útoky tiež by sa nemali, pán predsedajúci. (Prerušenie vystúpenia predsedajúcim.)
Laššáková, Jana, podpredsedníčka NR SR (2015-06-30):
Nie, nie, o 17.00 hod. sa hlasuje.
Horváth, Zoltán, poslanec NR SR (2011-05-17):
Ďakujem pekne za slovo. Vážený pán predseda, vážené panie poslankyne, páni poslanci, dovoľte mi, aby som vás oboznámil so zápisnicou o výsledku tajného hlasovania o návrhu na voľbu kandidáta na vymenovanie za generálneho prokurátora Slovenskej republiky, ktoré sa konalo 17. mája 2011. Na tajné hlasovanie o návrhu na voľbu kandidáta na vymenovanie za generálneho prokurátora Slovenskej republiky bolo vydaných a poslanci si osobne prevzali 150 hlasovacích lístkov, teda na voľbe sa zúčastnilo 150 poslancov Národnej rady. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za generálneho prokurátora Slovenskej republiky všetci poslanci teda odovzdali hlasovacie lístky. Zo 150 odovzdaných hlasovacích lístkov bolo 34 neplatných a 116 platných. Podľa platných hlasovacích lístkov overovatelia zistili, že za kandidáta Dobroslava Trnku hlasovalo za 70 poslancov, proti 17 poslancov a zdržalo sa 29 poslancov. Na schválenie návrhu na voľbu kandidáta na vymenovanie za generálneho prokurátora Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní kandidát Dobroslav Trnka zvolený nebol. (Potlesk.) Na záver konštatujem, že boli prítomní všetci overovatelia. Svojimi podpismi potvrdili zápisnicu a nikto žiadne námietky, žeby voľba bola nie v súlade s tajnou voľbou, teda nepodali. Takéto námietky podané neboli. Konštatujem, že tajná voľba prebehla v poriadku. Ďakujem pekne za pozornosť. (Potlesk.)
Pellegrini, Peter, predseda NR SR (2015-11-24):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 135 poslancov, za hlasovalo 61, proti bol 1 poslanec, zdržalo sa 71 poslancov, nehlasovali 2. Konštatujem, že sme neschválili návrh zákona o Fonde na podporu kultúry národnostných menšín. Ďakujem veľmi pekne, pán poslanec. Budeme hlasovať o bode 45 programu. Je to druhé čítanie o vládnom návrhu zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov (tlač 1732). Pán poslanec Hambálek, nech sa páči, uveďte hlasovanie.
B. Bugár, podpredseda NR SR: (2004-04-29):
(Hlasovanie.) Prítomných 110 poslancov, za návrh 107, zdržali sa 2, nehlasoval 1. Konštatujem, že toto uznesenie sme schválili, teda sme zrušili výbor pre európsku integráciu. Teraz budeme hlasovať o návrhu na zriadenie Výboru Národnej rady Slovenskej republiky pre európske záležitosti . Nech sa páči. M. Beňová, poslankyňa: Ďakujem veľmi pekne. Vážený pán predsedajúci, ctené kolegyne, vážení kolegovia, návrh uznesenia Národnej rady Slovenskej republiky z 29. apríla 2004 k návrhu na zriadenie Výboru Národnej rady Slovenskej republiky pre európske záležitosti: „Národná rada Slovenskej republiky podľa čl. 92 ods. 1 Ústavy Slovenskej republiky a podľa § 2 ods. 3 písm. b) Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov zriaďuje Výbor Národnej rady Slovenskej republiky pre európske záležitosti.“
Sulík, Richard, predseda NR SR (2011-02-01):
Ďakujem za túto vyčerpávajúcu informáciu. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady Slovenskej republiky. Dávam o tomto návrhu hlasovať. Prosím, prezentujte sa a hlasujte. (Hlasovanie.) Prítomných 125 poslancov, hlasovalo 122 za, 0 proti, 0 sa zdržalo, 3 nehlasovali. Konštatujem, že sme schválili uznesenie o nastúpení náhradníka na neuplatňovaný mandát poslanca Národnej rady Slovenskej republiky Alexandra Slafkovského . Teraz prosím pána Ivana Harmana, aby sa dostavil do rokovacej sály. Pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo sľubujem a podá ruku predsedovi Národnej rady. Poslanec svojím podpisom potvrdí zloženie sľubu. Poprosím podpredsedu Národnej rady Slovenskej republiky pána Hrušovského, aby prečítal text, prepáčte, podpredsedu Národnej rady Slovenskej republiky pána Horta, aby prečítal text sľubu. Zároveň, prosím, prítomných, aby počas skladania sľubu stáli. (Príchod poslanca Harmana do rokovacej sály.)
Zmajkovičová, Renáta, podpredsedníčka NR SR (2012-08-09):
Pán poslanec Osuský.
Danko, Andrej, predseda NR SR (2019-05-15):
Poslanec Dostál.
P. Hrušovský, predseda NR SR: (2004-03-16):
Pán poslanec Cabaj.
Paška, Jaroslav, poslanec NR SR (2018-10-18):
Ďakujem za slovo, pán predsedajúci. No, pán poslanec, hovorili ste o tom, že sme si zmýlili brzdu a plyn. No, skôr naopak, ja si myslím, keď vy budete brániť obchodné reťazce, tak si mýlite brzdu a plyn. Pretože naozaj, súčasný systém je nastavený tak, že tieto zahraničné reťazce vyvážajú obrovské finančné prostriedky domov do svojich krajín a zarábajú na našich ľuďoch, nielen proste na našich kupujúcich, ale zarábajú aj na spôsobe, akým nakladajú s potravinárskou produkciou. To znamená, že dovážajú prevažne zo zahraničia a našich dodávateľov potravinovej výroby vystavujú neférovým podmienkam. Takže ak nachádzame riešenie, ktoré by v rámci systému tohto predaja sme vedeli vyriešiť zaťažením obchodných reťazcov, veľkých obchodných reťazcov tým, že štátu odvedú odvod 2,5 % z obratu, tak súčasne hovorím o tom, že finančné prostriedky takto získané vrátime do systému domácej pôdohospodárskej a potravinárskej výroby. A to je, myslím, akože jednoduchý princíp, ktorý možno by ste mohli zobrať do úvahy nielen ako dobrý úmysel, aj ako dobré riešenie. Ideme hovoriť o technike. Tu ste naznačili, že tá technika, ktorá je napísaná v zákone, sa vám nezdá, že nebude mať taký efekt, ako my o ňom hovoríme. Ale to je len o tom, ako v druhom čítaní doladíme pravidlá a podmienky. A pokiaľ hovoríme o tom, alebo hovoríte o tom, že máte pochybnosti o tom, že pani Matečná s tými finančnými prostriedkami, ktoré dostane, bude vedieť naložiť férovo a korektne, lebo že nič zatiaľ také nepredstavila, tak, samozrejme, ona doteraz legislatívne prerozdelenie týchto finančných prostriedkov nemohla predstaviť, pretože nemá zákon a tieto príjmy zatiaľ nemá ani zákonom opodstatnené. Takže najskôr musí prejsť návrh poslancov slovenskej národnej rady za SNS, aby sa takýto odvod zrealizoval, aby ho bolo možné zrealizovať, a potom, samozrejme, ministerstvo pôdohospodárstva bude mať nárok na to, aby tieto finančné prostriedky prerozdeľovali a, samozrejme, potom má... (Prerušenie vystúpenia časomerom.)
Lehotský, Tomáš, poslanec NR SR (2020-05-14):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Karas, Daniel, poslanec NR SR (2023-12-19):
Ďakujem pekne, pán predseda. Následne v rozprave vystúpil pán poslanec Viskupič a podal tri pozmeňujúce návrhy. 	Vo svojom prvom pozmeňujúcom návrhu požiadal, aby sa hlasovalo spoločne o bodoch 1 až 2 a samostatne o bode 3 a 4. O bodoch 1 a 2 prvého pozmeňujúceho návrhu poslanca Viskupiča sa nedá hlasovať, keďže sme schválili bod 6 informácie. Dajte teraz, prosím, hlasovať o bode tri pozmeňujúceho návrhu... (Reakcie z pléna.) Áno, pardon.
Laššáková, Jana, podpredsedníčka NR SR (2015-02-04):
Príjemné dobré ráno, vážené panie poslankyne, páni poslanci, otváram šiesty rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Martin Fecko, Štefan Kuffa, Jozef Mihál. Na zahraničnej pracovnej ceste je poslanec Ľuboš Blaha. Pokračujeme v prerušenom rokovaní v druhom čítaní o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení, ktorý prerokúvame v skrátenom legislatívnom konaní a máte ho ako tlač 1395. Včera bola rozprava k tomuto bodu programu vyhlásená za skončenú. Pán minister, chcete zaujať stanovisko? Nech sa páči. (Pokračovanie v rokovaní o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 1395.)
Hlina, Alojz, poslanec NR SR (2015-06-18):
Ďakujem veľmi pekne. Pán kolega, nič v zlom, ale, prosím vás, nepleťte si to. Toto nie je detská univerzita, myslím, že to Divadlo Aréna učí cez prázdniny, čo je investor. Fakt ste si to kľudne mohli odpustiť. Ja som mal pocit, že som vypichol dve veci, kde mám rozpor, kde prípadne som čakal, ako spravodajca by ste sa vyjadrili, nieže ma tu budete poúčať čo je investícia, čo nie je investícia. Prísne vzaté, keď ste hovorili o tých pozemkoch a o tom, že ich majú pripravené. Štát mohol mať pripravených 60 hektárov v Ivanke. Nemá ich. Má ich sused pána premiéra Roberta Fica. A keď ste videli, že je zle, lebo Denník N do toho rýpal, tak niekto tak hlesol, že možno tam bude AMAZON, hej, že možno nebude tam nič, prosím vás, bude tam parkovisko. Prosím vás, takíto ste vy. Čiže mohol mať štát pripravených 60 hektárov v Bratislave. Nemá ich. A tie služby, pán kolega. Ten chudák AMAZON aj keby vedel, do čoho sa tu dostal, že vôbec si niekto spomenul, že nejaké Slovensko existuje, ako to budete zneužívať. Bude to ako nejaké logistické centrum na 250 hektárov. No to by som sa šiel na to pozrieť. To je pre AMAZON, nehovorím, nejaký suchozemský prístav. Ale, dobre, prísne vzaté, keď chcete tam mať, tak tam dajte, neviem, ako sa to volá, to prídavné meno, čiže dajte tam logistické služby. Dobre? Totiž tam keď máte iba služby, to môžu byť aj erotické služby, hej. A trošku teraz hyperbolizujem aj ja, dobre. Tak, dobre, keď tam budú logistické služby, tak s tým nebudem mať problém. Pokiaľ tam bude neurčitý výraz ako služby, tak s tým budem mať problém. A vôbec úplne ste obišli to, ako je možné ukončiť celý ten proces v prípade, že nič tam nebude, lebo aj to sa môže stať, všetko pohostíte, nasľubujete, preveziete sa a nič tam nebude.
Hrnčiar, Andrej, podpredseda NR SR (2017-02-09):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Dostál.
Krajniak, Milan, poslanec NR SR (2016-04-21):
Pán poslanec Poliačik, chcel by som povedať niekoľko poznámok k vášmu vystúpeniu. Po prvé. Priznali ste to, čo mnohí vaši kolegovia popierali, že existovala dohoda, že ĽSNS má mať podpredsedov výborov v parlamente. Za to vám chcem poďakovať. Po druhé. Priznali ste, že ste túto dohodu porušili v mene vyššieho princípu, ako hovoríte. Po tretie. Pýtam sa vás, z akej pozície potom chcete kritizovať túto vládu? Pretože veď MOST a SIEŤ predsa tvrdia, že porušili svoje slovo pred voľbami a vstúpili do vládnej koalície práve z nejakého vyššieho princípu. Po ďalšie. Pán poslanec Poliačik, Kotleba nie je problém. Kotleba je dôsledok problému. Dôsledok mnohých neriešených problémov v tejto spoločnosti. Viete, prečo narastá extrémizmus v tejto krajine? Pretože ľudia už neveria tzv. štandardným politikom. A neveria im preto, lebo nedodržujú svoje slovo. Ak politik nedodrží svoje slovo, ktoré dal niekomu face to face, niekomu koho poznal, prečo by mu mali ľudia veriť, že dodrží slovo im, ktorých ani nepozná, ktorým to odkáže iba z televízie? Prečo by im mal veriť, že obhajuje ich záujmy, keď im to sľubuje? My budeme držať slovo. Ak tu budeme držať slovo všetci, potom možno ľudia začnú znovu veriť politikom. Potom tu žiaden extrémizmus narastať nebude. Ďakujem.
V. Veteška, podpredseda NR SR: (2007-02-01):
(Pokračovanie prestávky.)
P. Paška, predseda NR SR: (2009-03-10):
(Hlasovanie.) 135 prítomných, 78 za, 35 proti, 21 sa zdržalo, 1 nehlasoval. Návrh sme postúpili do druhého čítania.
Grendel, Gábor, podpredseda NR SR (2023-06-13):
Pán poslanec Marek Šefčík.
E. Vestenický, poslanec: (2009-04-22):
Pán minister, nateraz stojím za vami. Ďakujem. (Potlesk.)
Ľ. Martinák, poslanec: (2007-05-16):
Ďalej ste hovorili, že nový Zákonník práce, jeho novelizácia príliš ovplyvňuje a chce regulovať trh práce. Váš trh, ktorý bol v minulosti, možno nazvať trhom, ktorý donútil mnohých ľudí odísť za zamestnaním do zahraničia. Týka sa to hlavne východného Slovenska. Neviem, či si vôbec uvedomujete, že vy ste vyhnali mladých ľudí za prácou, vyhnali ste takisto ľudí v kritickom veku okolo štyridsiatky a päťdesiatky, ktorí museli opustiť svoje rodiny a ísť za prácou do zahraničia. Neviem, či si uvedomujete, aký to malo vplyv na sociálne postavenie týchto rodín, na výchovu detí, na rast kriminality a všetkých neduhov, ktoré sa medzitým vyskytli. Určite vám títo ľudia za vašu politiku, ktorú ste viedli v minulom období, nebudú a ani nie sú vďační. Ďakujem za slovo.
Zmajkovičová, Renáta, podpredsedníčka NR SR (2013-09-19):
Faktické poznámky, jedna faktická poznámka. Uzatváram možnosť prihlásiť sa s faktickou poznámkou. Pán poslanec Mikloško.
Kuriak, Milan, poslanec NR SR (2021-12-02):
Ďakujem za slovo. Téma očkovania je nielen na Slovensku, ale aj v iných štátoch sveta veľmi citlivá. Hľadajú sa rôzne spôsoby, ako presvedčiť čo najviac ľudí, aby sa dali zaočkovať. Väčšina ľudí pozná môj pohľad a názor na tému očkovanie. Ja som za to, aby očkovanie bolo dobrovoľné. Určite nie povinné. Jednou z ciest ako presvedčiť a zaočkovať čo najviac ľudí je práve aj navrhovaný 500-eurový bonus najviac ohrozeným ľuďom, seniorom nad 60 rokov. S takouto formou ako zvýšiť slobodne dobrovoľne zaočkovanosť súhlasím. Pomôže to ľuďom. Bude to taká odmena aj pre tých, ktorí sa zaočkovať už dali. A verím tomu, že to bude aj motiváciou pre tých seniorov, ktorí s očkovaním z rôznych dôvodov váhajú či zo zdravotných, či zo strachu, či etických, či rôznych. Ale toto je cesta, ako motivovať určité, určitých ľudí, aby sa zaočkovanosť zvýšila. Motivácia je určite lepší spôsob, ako nútiť ľudí na povinné očkovanie. Veľa dôchodcom 500-eurová poukážka pomôže. Mnohí ju môžu využiť aj pri rôznych rekreačných pobytoch, na ktoré mnohí z nich chodia, aby načerpali sily a pookriali. Pre drvivú väčšinu dôchodcov na Slovensku je 500 eur obrovská suma peňazí. Každý zo seniorov má teraz možnosť slobodne sa rozhodnúť, či využije túto možnosť, alebo nie. A čo je veľkou výhodou je aj ten fakt, že táto poukážka je prenosná. A tí ľudia, ktorí ju nemajú ako využiť či na pobyty, alebo inou formou, tak ju môžu darovať svojim blízkym. Ďakujem.
T. Cabaj, podpredseda NR SR: (2009-06-25):
Dovoľte, aby som vás informoval, aké bude pokračovanie. Do rozpravy ešte k tomuto bodu sú prihlásení pán poslanec Minárik, pán poslanec Senko, pán poslanec Gyula Bárdos. Ale chcem upozorniť na to, že podľa schváleného programu zajtra o 9.00 hodine začíname správou o menovom vývoji Slovenskej republiky za rok 2008, ktorú prednesie guvernér Národnej banky pán Ivan Šramko, ďalej budeme pokračovať výročnou správou o činnosti Ústavu pamäti národa za rok 2008, prednesie Ivan Petranský, predseda Správnej rady Ústavu pamäti národa. Potom by sme pokračovali v prerušenej rozprave o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku v Slovenskej republike. Tak ako som uviedol, traja poslanci sú ešte do rozpravy prihlásení. Ďalej bude nasledovať vládny návrh zákona, druhé čítanie, o niektorých opatreniach týkajúcich sa Slovenského rozhlasu a Slovenskej televízie. To je základné pokračovanie ráno o 9.00 hodine. Ďakujem pekne za účasť. Končím dnešné rokovanie a pokračujeme ráno o 9.00 hodine. Pán minister, takisto ďakujem pekne. (Prerušenie rokovania o 19.00 hodine.)
V. Mečiar, poslanec: (2008-02-01):
Pokiaľ ide o hodnotenie súvislostí, nepochybujem, že pani poslankyňa v Postřižinách mala krajší zadok ako ja, ale nech neporovnáva naše hlavy. Pokiaľ ide o otázky, ktoré boli postavené ako zásadný politický problém, keď sme kupovali plyn z Ruska – kde sa dá kúpiť inde? Kde? Kde ho kupovala Dzurindova vláda? Skade ho brala? Pokiaľ ide o diverzifikáciu zdrojov, tak by mohla vedieť pani poslankyňa. Zdroje sú na území Ruska, Kaspického mora, v severnej Afrike a v Nórsku. Ako ich chcete diverzifikovať? Prevážať tekutý? Prevážať cez Stredozemné more? Veď na to nemali ani Taliani? Ako to robiť? Prevážať čím? Čo? A sme doma a zistíme, že tá odkázanosť je na niečom inom. Pokiaľ ide o diverzifikáciu sietí, veď Sovietsky zväz sa rozpadol, ťaží sa plyn na rôznych miestach, ale všetky sú odkázané na jedno potrubie, viacej ich nieto. Takže vlastne to bol taký príhovor, taký, no taký povzdych. Ja by som len rád povedal, že keď budem tie pamäte písať, bude tam aj o jednej veľvyslankyni, ktorá vyrábala falzifikáty vo Varšave, od ktorých sa potom dištancovala aj poľská vláda a musela sa aj domáca vláda. Bude to aj o jednej veľvyslankyni, ktorá bola v Rakúsku a ktorá pri vzniku štátu mi hovorila, že je Európanka a Česko-Slovenka, ale nie Slovenka. A dneska hrdo sedí v tomto štáte a chcela byť aj prezidentkou. Pamätám si na jednu poslankyňu, ktorá chcela byť prvá prezidentka Československa a bola proti vzniku tohto štátu a pôsobila proti ľuďom, ktorí ten štát zakladali. Takže, pani poslankyňa, keby som do tých pamätí mal všetko napísať, bolo by toho tam strašne... (Prerušenie vystúpenia časomierou.)
Lipšic, Daniel, poslanec NR SR (2014-11-09):
Pán predseda, keby ste sa možno opýtali na všeobecný súhlas, lebo toto nie je téma opozičných poslancov. Premiér Fico tu niekoho obvinil a potom zbabelo ušiel. To nie je ani nejaký prejav nejakej veľkej odvahy, ani, ani ničoho v zásade. Potom zbalil nohy na plecia. Neviem teda, kde on, v akom rade stál, keď sa rozdávala odvaha, ale v tom rade kritickom asi naozaj nie. A chápem to, to znamená, nie je to téma, ktorú otvárajú opoziční poslanci, preto si myslím, že bol adekvátny aj návrh pána poslanca Abrhana. Vy zodpovedáte za celý parlament. Ak vám nevadí, že šéf výkonnej moci takýmto spôsobom bez akýchkoľvek dôkazov, len tak proste porozprával toto, tak znevažujete podľa mojej mienky celý parlament. A potom naozaj parlament vyzerá len taká, taká predĺžená filiálka vlády a vládnej strany, čo je teda dosť smutn... (Prerušenie vystúpenia časomerom.)
Mizík, Stanislav, poslanec NR SR (2016-10-20):
Ďakujem za slovo. Všimol som si jednu veľmi zaujímavú podobnosť. V roku 1934 v tretej ríši bol zavedený inštitút špeciálneho súdu, riešil vlastizradu. V roku 2004 sa zriadili špeciálne súdy na Slovensku, tuším, že ste, vy ste boli vtedy ministerka spravodlivosti, a teraz tieto súdy alebo ten súd bude riešiť extrémizmus, tzv. extrémizmus, ktorý nie je žiaden extrémizmus, nič, len hovorenie pravdy. Ďakujem za slovo.
Bugár, Béla, podpredseda NR SR (2016-11-24):
Nech sa páči, pán poslanec Galko, môžte reagovať na faktické poznámky.
A. Belousovová, podpredsedníčka NR SR: (2007-06-19):
A ako prvá má slovo pani poslankyňa Tóthová.
B. Bugár, podpredseda NR SR: (2005-05-25):
Otváram rozpravu. Ako prvý sa hlási pán spravodajca. Nech sa páči, pán poslanec, máte slovo.
Glváč, Martin, podpredseda NR SR (2018-02-01):
Ďakujem. Pani spravodajkyňa? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 818, návrh na jeho pridelenie na prerokovanie výborom je v rozhodnutí 851. Odovzdávam slovo ministrovi práce, aby vládny návrh zákona uviedol. Nech sa páči.
Kamenický, Ladislav, poslanec NR SR (2013-10-17):
Dobrý deň. Takže, vážený pán predseda, vážené panie poslankyne, vážení páni poslanci, dovoľte mi, aby som v zmysle zákona Národnej rady Slovenskej republiky č. 350/1996 o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (tlač 712), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a podľa legislatívnych pravidiel ho zaradil na rokovanie 25. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi. Po rozprave odporučím, aby po prvé, podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní; po druhé, v súlade s rozhodnutím predsedu Národnej rady Slovenskej republiky č. 682 z 27. septembra 2013 a podľa § 71 zákona o rokovacom poriadku návrh zákona prerokovali výbory: Výbor Národnej rady pre financie a rozpočet, ústavnoprávny výbor, výbor pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Blanár, Juraj, podpredseda NR SR (2021-04-01):
Ďalšia, pani poslankyňa Zita Pleštinská, nech sa páči.
Panáček, Milan, poslanec NR SR (2015-11-24):
Pán predseda, dajte, prosím, hlasovať o návrhu uznesenia Národnej rady Slovenskej republiky, tak ako som ho predniesol v rozprave.
P. Paška, predseda NR SR: (2006-08-02):
Pán poslanec Podmanický.
Jarjabek, Dušan, poslanec NR SR (2013-12-06):
Ďakujem pekne za slovo, pán predseda. Pán poslanec Dzurinda, takisto sa, samozrejme, pripájam k tým veľkým meninám. Všetko dobré prajem. Ak dovolíte, reagoval by som na váš prejav v tom zmysle, hovorili ste teda najmä o ministerstve zahraničných vecí. Avšak, ako aj kolega Blaha spomenul, boli ste niekoľkonásobným, dovolím si tvrdiť, významným predsedom vlády Slovenskej republiky. Neraz ste robili štátny rozpočet, hodnotili ste ho, predkladali ste ho, obhajovali ste ho. Vy ste sa v tejto chvíli venovali hlavne ministerstvu zahraničných vecí. Avšak dotkli ste sa tiež investícií, ktoré tiež nemajú čisto účtovno-finančný charakter. Mňa by v tejto situácii a v tejto chvíli zaujímal skôr váš pohľad z hľadiska rozpočtu, či sú podľa vás investície do kultúry investíciou alebo iba čisto účtovnou stratou, ako o tom aj teda nepriamo hovorili niektorí vaši kolegovia, preto, lebo tiež sú to investície, kde je diskutabilná finančno-účtovná návratnosť. Zaujíma ma to skôr z hľadiska pozície vás ako bývalého premiéra, ktorý ste, hovoril som to na začiatku, rozpočet svoj obhajovali, zdôvodňovali v pléne. A tiež sme sa o tom tu veľmi živo bavili. Ďakujem za pozornosť.
Bugár, Béla, podpredseda NR SR (2018-09-11):
Je všeobecný súhlas? Nie. Nech sa páči, prezentujme sa a hlasujme. (Hlasovanie.) Prítomných 140, za 80, proti 44, zdržalo sa 14 poslancov, 2 nehlasovali. Návrh bol schválený. Teraz prosím pána poslanca Čaploviča, aby ako spravodajca uviedol hlasovanie k zákonu v druhom čítaní z 19. júna 2018 o zabezpečovaní kvality vysokoškolského vzdelávania, vrátenom prezidentom Slovenskej republiky, tlač 1046. (Hlasovanie o zákone z 19. júna 2018 o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1046.)
Kremský, Peter, poslanec NR SR (2020-09-16):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 513/2009 Z. z o dráhach a o zmene a doplnení niektorých zákonov v znení neskorších predpisov (tlač 187). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.